CELEX: 42008X0222(02)
Language: lt
Date: 1203638400000
Title: Jungtinių Tautų Europos ekonomikos komisijos (JT/EEK) taisyklė Nr. 101. Vieningos tik vidaus degimo varikliu arba hibridine elektrine jėgos pavara varomų lengvųjų automobilių, patvirtinimo, atsižvelgiant į išmatuotą išmetamo anglies dioksido kiekį bei sunaudojamą degalų kiekį ir (arba) išmatuotą sunaudojamą elektros energijos kiekį bei elektrinę ridą, nuostatos ir tik elektrine jėgos pavara varomų M 1 bei N 1 kategorijų transporto priemonių, patvirtinimo, atsižvelgiant į išmatuotą sunaudojamą elektros energijos kiekį bei elektrinę ridą, nuostatos

22.2.2008   
            
            
               LT
            
            
               Europos Sąjungos oficialusis leidinys
            
            
               L 48/78
            
          
   Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statuso dokumento TRANS/WP.29/343 versiją, kurią galima rasti: http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonomikos komisijos (JT/EEK) taisyklė Nr. 101. Vieningos tik vidaus degimo varikliu arba hibridine elektrine jėgos pavara varomų lengvųjų automobilių, patvirtinimo, atsižvelgiant į išmatuotą išmetamo anglies dioksido kiekį bei sunaudojamą degalų kiekį ir (arba) išmatuotą sunaudojamą elektros energijos kiekį bei elektrinę ridą, nuostatos ir tik elektrine jėgos pavara varomų M1 bei N1 kategorijų transporto priemonių, patvirtinimo, atsižvelgiant į išmatuotą sunaudojamą elektros energijos kiekį bei elektrinę ridą, nuostatos
   Taisyklės pradinės versijos 7 papildymas – Įsigaliojimo data: 2007 m. birželio 18 d.
   Amendment to Regulation 101 published in OL L 158, 2007 6 19
   
   
      1 punktas iš dalies keičiamas taip (1) išnaša nekeičiama):
   
      „1.   TAIKYMO SRITIS
      Ši taisyklė taikoma M1 ir N1 (1) kategorijų transporto priemonių:
      
                  a)
               
               
                  varomų tik vidaus degimo varikliu arba hibridine elektrine jėgos pavara, išmetamam anglies dioksido (CO2) kiekiui ir sunaudojamam degalų kiekiui matuoti ir (arba) sunaudojamam elektros energijos kiekiui bei elektrinei ridai matuoti, ir
               
            
                  b)
               
               
                  varomų tik hibridine elektrine jėgos pavara, sunaudojamam elektros energijos kiekiui bei elektrinei ridai matuoti.
               
            Ji netaikoma N1 kategorijos transporto priemonėms, jeigu:
      
                  a)
               
               
                  to tipo transporto priemonė yra su varikliu, kurio tipui suteiktas tipo patvirtinimas pagal taisyklę Nr. 49, ir
               
            
                  b)
               
               
                  N1 kategorijos transporto priemonių gamintojas per metus pasaulyje iš viso pagamina mažiau kaip 2 000 šių transporto priemonių.“
               
            
   
      Įterpiami nauji 2.7 ir 2.8 papunkčiai:
   
   
               „2.7.
            
            
               
                  Sunkvežimis – tai N1 kategorijos variklinė transporto priemonė, suprojektuota arba sukonstruota vien tik arba daugiausia prekėms vežti.
            
         
               2.8.
            
            
               
                  Furgonas – tai sunkvežimis su kabina, integruota į kėbulą.“
            
         
      2.7–2.16 papunkčiai (buvę) pernumeruojami kaip 2.9–2.18 papunkčiai.
   
      3.3 papunktis iš dalies keičiamas taip:
   
      
                  „3.3.
               
               
                  Už patvirtinimo bandymų atlikimą atsakingoms techninėms tarnyboms pateikiama tipinė transporto priemonės tipo, kurį reikia patvirtinti, transporto priemonė. Per M1 ir N1 kategorijų transporto priemonių, kurių tipas patvirtintas atsižvelgiant į jų išmetamus teršalus pagal taisyklę Nr. 83, bandymus techninė tarnyba patikrins, ar šios transporto priemonės atitinka tam tipui pagal taisyklės Nr. 83 aprašą taikomas ribines vertes, jeigu jos varomos vien vidaus degimo varikliu arba hibridine elektrine jėgos pavara.“
               
            
   
      5.2.1 papunktis iš dalies keičiamas taip:
   
      
                  „5.2.1.
               
               
                  Išmetamas CO2 dujų kiekis ir sunaudojamas degalų kiekis matuojami pagal 6 priede aprašytą bandymo procedūrą. Per bandymo ciklą pagreičio ir maksimalaus greičio verčių nepasiekiančios transporto priemonės turi važiuoti su iki galo nuspaustu akceleratoriaus valdikliu, kol vėl pasiekia reikalingą eksploatavimo kreivę. Nuokrypiai nuo bandymo ciklo turi būti registruojami bandymų ataskaitoje.“
               
            
   
      7.1.–7.1.3. papunkčiai iš dalies keičiami taip (įterpiant nuorodą į naują (4) išnašą):
   
      „7.1.   Vien vidaus degimo varikliu varomos transporto priemonės, išskyrus transporto priemones, kuriose įrengta periodiškai regeneruojama išmetamųjų teršalų kontrolės sistema
      Jei techninės tarnybos išmatuotas M1 kategorijos transporto priemonių išmetamas CO2 dujų kiekis neviršija tipo patvirtinimo vertės daugiau kaip 4 %, o N1 kategorijos transporto priemonių – 6 %, tipo patvirtinimas gali būti suteikiamas ir to paties tipo arba kito tipo transporto priemonėms, kurios skiriasi šiomis 4 priede pateiktomis charakteristikomis:
      
                  7.1.1.
               
               
                  standartine mase,
               
            
                  7.1.2.
               
               
                  didžiausia leistina mase,
               
            
                  7.1.3.
               
               
                  kėbulo tipu:
                  
                              a)
                           
                           
                              M1 kategorijos: sedanas, hečbekas, universalas, kupe, kabrioletas, daugiafunkcinė transporto priemonė (4)
                           
                        
                              b)
                           
                           
                              N1 kategorijos: sunkvežimis, furgonas.“
                           
                        
            
   
      Įterpiama ši nauja (4) išnaša:
   
      
                  „(4)
               
               
                  Kaip apibrėžta Suvestinės rezoliucijos dėl transporto priemonių konstrukcijos (R.E.3) (TRANS/WP.29/78/Rev.1/Amend.2) 7 priede.“
               
            
   
      7.2. papunktis iš dalies keičiamas taip:
   
      „7.2.   Vien vidaus degimo varikliu varomos transporto priemonės su periodiškai regeneruojama išmetamųjų teršalų kontrolės sistema
      Jei technikos tarnybos išmatuotas M1 kategorijos transporto priemonių išmetamas CO2 dujų kiekis neviršija tipo patvirtinimo vertės daugiau kaip 4 %, o N1 kategorijos transporto priemonių – 6 %, ir taikomas tas pats koeficientas Ki, tipo patvirtinimas gali būti suteikiamas ir to paties tipo arba kito tipo transporto priemonėms, kurios skiriasi pirmiau nurodytomis charakteristikomis, pateiktomis 4 priedo 7.1.1–7.1.5 papunkčiuose, bet apsiriboja 10 priede nurodytomis šeimos charakteristikomis.
      Tipo patvirtinimas gali būti suteikiamas ir to paties tipo transporto priemonėms, kai taikomas kitas koeficientas Ki, jei technikos tarnybos išmatuoto M1 kategorijos transporto priemonių išmetamo CO2 dujų kiekio perskaičiuota vertė neviršija tipo patvirtinimo vertės daugiau kaip 4 %, o N1 kategorijos transporto priemonių – 6 %.“
   
   
      7.4–7.4.3 papunkčiai iš dalies keičiami taip:
   
      „7.4.   Hibridine elektros pavara varomos transporto priemonės
      Jei techninės tarnybos išmatuotas M1 kategorijos transporto priemonių išmetamas CO2 dujų kiekis ir sunaudojamas elektros energijos kiekis neviršija tipo patvirtinimo vertės daugiau kaip 4 %, o N1 kategorijos transporto priemonių – 6 %, tipo patvirtinimas gali būti suteikiamas ir to paties tipo arba kito tipo transporto priemonėms, kurios skiriasi šiomis 4 priede pateiktomis charakteristikomis:
      
                  7.4.1.
               
               
                  standartine mase,
               
            
                  7.4.2.
               
               
                  didžiausia leistina mase,
               
            
                  7.4.3.
               
               
                  kėbulo tipu:
                  
                              a)
                           
                           
                              M1 kategorijos: sedanas, hečbekas, universalas, kupe, kabrioletas, daugiafunkcinė transporto priemonė (4)
                           
                        
                              b)
                           
                           
                              N1 kategorijos: sunkvežimis, furgonas.“
                           
                        
            
   
      Įterpiami nauji 7.5–7.6.3. papunkčiai:
   
   
      „7.5.   N1 kategorijos transporto priemonių tipo patvirtinimo suteikimas tos pačios šeimos transporto priemonėms, jeigu jos varomos vien vidaus degimo varikliu arba hibridine elektros pavara
      
                  7.5.1.
               
               
                  N1 kategorijos transporto priemonių, kurios pagal 7.6.2 papunktyje nustatytą procedūrą patvirtintos kaip priklausančios transporto priemonių šeimai, tipo patvirtinimas gali būti suteikiamas ir tos pačios šeimos transporto priemonėms tik tuomet, jeigu techninės tarnybos apskaičiavimu naujos transporto priemonės sunaudojamas degalų kiekis neviršija tos šeimos transporto priemonėms nustatyto sunaudojamo degalų kiekio.
                  Patvirtinimas taip pat gali būti suteikiamas ir toms transporto priemonėms:
                  
                              a)
                           
                           
                              kurių masė yra ne daugiau kaip 110 kg didesnė už tai šeimai priskiriamos išbandytos transporto priemonės masę, jeigu tų transporto priemonių masė yra ne daugiau kaip 220 kg didesnė už lengviausią tos šeimos transporto priemonę,
                           
                        
                              b)
                           
                           
                              kurių bendras pavaros perdavimo skaičius mažesnis negu tai šeimai priskiriamos išbandytos transporto priemonės vien tik dėl pakeisto padangų dydžio, ir
                           
                        
                              c)
                           
                           
                              kurios visais kitais požiūriais atitinka tos šeimos transporto priemonių charakteristikas.
                           
                        
            
                  7.5.2.
               
               
                  N1 kategorijos transporto priemonių, kurios pagal 7.6.3 papunktyje nustatytą procedūrą patvirtintos kaip priklausančios transporto priemonių šeimai, tipo patvirtinimas gali būti suteikiamas ir tos pačios šeimos transporto priemonėms neatliekant papildomų bandymų tik tuomet, jeigu techninės tarnybos apskaičiavimu naujos transporto priemonės sunaudojamas degalų kiekis neviršija degalų sunaudojimo ribų, nustatytų dviems – mažiausiai ir daugiausiai degalų sunaudojančioms – tos šeimos transporto priemonėms.
               
            7.6.   Tos pačios šeimos N1 kategorijos transporto priemonių tipo patvirtinimas suteikimas, jeigu jos varomos vien vidaus degimo varikliu arba hibridine elektros pavara
      Gali būti patvirtinamos tos pačios šeimos N1 kategorijos transporto priemonės, kaip apibrėžta 7.6.1 papunktyje, taikant vieną iš dviejų 7.6.2 ir 7.6.3 papunkčiuose aprašytų pakaitinių metodų.
      7.6.1.   Taikant šią taisyklę N1 transporto priemones galima priskirti vienai šeimai, jeigu šie parametrai yra identiški arba neviršija nustatytų ribų:
      
                  7.6.1.1.
               
               
                  Identiški parametrai:
                  
                              a)
                           
                           
                              gamintojas ir tipas, kaip apibrėžta 4 priedo 2 punkte,
                           
                        
                              b)
                           
                           
                              variklio tūris,
                           
                        
                              c)
                           
                           
                              išmetimo kontrolės sistemos tipas,
                           
                        
                              d)
                           
                           
                              4 priedo 6.7.2 papunktyje nustatytas degalų sistemos tipas.
                           
                        
            
                  7.6.1.2.
               
               
                  Toliau išvardyti parametrai turi atitikti šias nustatytas ribas:
                  
                              a)
                           
                           
                              4 priedo 6.10.3 papunktyje nustatytas bendras pavaros perdavimo skaičius (gali būti ne daugiau kaip 8 % didesnis nei mažiausias),
                           
                        
                              b)
                           
                           
                              etaloninė masė (ne daugiau kaip 220 kg mažesnė už didžiausią masę),
                           
                        
                              c)
                           
                           
                              priekinė dalis (ne daugiau kaip 15 % mažesnė už didžiausią dydį),
                           
                        
                              d)
                           
                           
                              variklio galia (ne daugiau kaip 10 % mažesnė už didžiausią vertę).
                           
                        
            7.6.2.   Transporto priemonės šeima, kaip apibrėžta 7.6.1 papunktyje, gali būti patvirtinta remiantis visoms tos šeimos transporto priemonėms būdingais duomenimis apie išmetamą CO2 dujų ir sunaudojamą degalų kiekį. Techninė tarnyba bandymui turi atrinkti tokią tos šeimos transporto priemonę, kurios, techninio centro požiūriu, išmetamas CO2 dujų kiekis didžiausias. Matavimai atliekami taip, kaip aprašyta 5 punkte ir 6 priede, o taikant 5.5 papunktyje aprašytą metodą gauti rezultatai naudojami kaip tipo patvirtinimo vertės, būdingos visoms tos šeimos transporto priemonėms.
      7.6.3.   Transporto priemonės, priskirtos vienai šeimai, kaip apibrėžta 7.6.1 papunktyje, gali būti patvirtinamos pagal atskirus duomenis apie kiekvienos tos šeimos transporto priemonės išmetamą CO2 dujų ir sunaudojamą degalų kiekį. Techninė tarnyba atrenka bandymui dvi transporto priemones, iš kurių, jos požiūriu, vienos išmetamas CO2 kiekis yra didžiausias, o kitos – mažiausias. Matavimai atliekami taip, kaip aprašyta 5 punkte ir 6 priede. Jei gamintojo duomenys apie šias dvi transporto priemones atitinka 5.5 papunktyje nurodytas leidžiamojo nuokrypio ribas, gamintojo nurodytas visų tos šeimos transporto priemonių išmetamų CO2 dujų kiekis gali būti naudojamas kaip tipo patvirtinimo vertė. Jei gamintojo duomenys neatitinka leidžiamojo nuokrypio ribų, taikant 5.5 papunktyje aprašytą metodą gauti rezultatai naudojami kaip tipo patvirtinimo vertės, o techninė tarnyba atrenka pakankamą kitų tos šeimos transporto priemonių skaičių papildomiems bandymams.“
   
   
      4 priedas
   
   PAVADINIMAS iš dalies keičiamas taip (įterpiant naują nuorodą į (6) išnašą):
   
      „PRANEŠIMAS (6)“
   
   
      Įterpiama ši nauja (6) išnaša:
   
      
                  „(6)
               
               
                  Pagal 7.6 papunktį patvirtintoms tos pačios šeimos transporto priemonėms šį pranešimą būtina pateikti kartu su kiekviena tos šeimos transporto priemone.“
               
            
   
      6.3 papunktis iš dalies keičiamas taip (įterpiant naują nuorodą į (7) išnaša):
   
      6.3.   Kėbulo tipas:
      
                  6.3.1.
               
               
                  M1 kategorijos: sedanas, hečbekas, universalas, kupe, kabrioletas, daugiafunkcinė transporto priemonė (2) (7)
               
            
                  6.3.2.
               
               
                  N1 kategorijos: sunkvežimis, furgonas (2)“
               
            
   
      Įterpiama ši nauja (7) išnaša:
   
      
                  „(7)
               
               
                  Kaip apibrėžta Suvestinės rezoliucijos dėl transporto priemonių konstrukcijos (R.E.3) (TRANS/WP.29/78/Rev.1/Amend.2) 7 priede.“
               
            
   
      7 punktas iš dalies keičiamas taip:
   
      7.   Tipo patvirtinimo vertės.“